Diari Oficial de la Generalitat Valenciana


Sumari del DOGV 1816, del 01-07-1992 (1992/800352)

ACORD de 14 d'abril de 1992, del Consell Rector de l'Institut d'Investigacions Agràries, pel qual regula l'estada d'estudiants i becaris a l'Institut.
------------------------------------------------------------------------------------------------------------------------------------------------------

### Dades del document

Número de DOGV
:   1816

Data del DOGV
:   01-07-1992

Secció del DOGV
:   ALTRES DISPOSICIONS

Número del document
:   1992/800352


Data del document
:   14-04-1992

Organisme emissor
:   Conselleria d'Agricultura, Ramaderia i Pesca

Tipus de document
:   Acord

Acord de 14 d'abril de 1992, del Consell Rector de l'Institut Valencià d'Investigacions Agràries, pel qual regula l'estada d'estudiants i becaris a l'institut.  
La Llei 4/1992, de la Generalitat Valenciana, de creació, com a entitat autònoma, de l?Institut Valencià d'Investigacions Agràries, en l?article segon assenyala entre les funcions de l?institut la de contribuir a la formació del personal investigador en l?àmbit dels seus fins científics.  
El reglament de l?IVIA, aprovat per Decret 233/91, de 9 de desembre, del Consell de la Generalitat Valenciana, estableix en l'article sisé que correspon al Consell Rector determinar les condicions d?estada d?estudiants i becaris a l?institut.  
La finalitat principal de l?IVIA és contribuir al desenvolupament tecnològic del sector agrari valencià mitjançant la realització de projectes d'investigació i la transferència dels resultats obtinguts. Dins aquest objectiu és necessària la formació i el perfeccionament de personal tècnic titulat i per això l?institut col·laborarà amb altres ens públics i empreses privades. Així mateix la necessària col·laboració entre els organismes d'investigació ha de permetre la formació de personal investigador d'altres institucions espanyoles o estrangeres com a resposta a programes d'intercanvi del mateix IVIA, de l'administració valenciana o de la de l?estat.  
Per tot això el Consell Rector,  
ACORDA  
Article primer  
1. L?IVIA admetrà en les seues instal·lacions l?estada d'estudiants i becaris amb la finalitat de contribuir a la formació científica i tècnica.  
2. Amb la finalitat de promoure l?intercanvi científic podran desenvolupar el seu treball a l?IVIA, per períodes de temps definits, investigadors d'altres centres d'investigació espanyols o estrangers.  
3. Amb l?objectiu de promoure el desenvolupament tecnològic, com també per raons de cooperació, l?institut admetrà l?estada en les seues instal·lacions de professionals per a la formació o perfeccionament en tècniques concretes.  
Article segon  
1. Les modalitats de permanència d?estudiants i becaris a l?institut, i els seus objectius, seran:  
a) Realització de tesis doctorals. Estades amb una durada màxima de quatre anys; comportaran la incorporació del candidat al doctorat a una unitat d'investigació en que desenvoluparà el seu treball de tesi que la dirigirà un investigador de la unitat. Aquesta tesi haurà d?emmarcar-se en el programa d'activitats d'investigació de l?institut.  
b) Perfeccionament d'investigadors doctors. Amb una durada màxima de tres anys, comportaran la incorporació del titulat en una unitat d'investigació on col·laborarà en la realització d'un dels projectes d'investigació desenvolupats per aquesta unitat.  
c) Especialització de titulats de grau mitjà o superiors. Estades amb una durada màxima d'un any que comportaran la incorporació del titulat en una unitat d'investigació on col·laborarà en els treballs d'aplicació de tècniques concretes utilitzades per aquesta unitat en els projectes d'investigació que estiga desenvolupant.  
d) Estades de durada curta d'estudiants, no superior a sis mesos durant els dos darrers anys dels seus estudis universitaris, amb l?objectiu d'aprendre tècniques determinades o perque coneguen l'organització i l'entorn on es desenvolupen els treballs d'investigació a fi d'incentivar-ne la vocació.  
2. Les estades de personal científic d'altres organismes espanyols o estrangers derivades de programes d'intercanvi, o per conveni de col·laboració, es regiran pel que s?especifica en aquests programes o convenis. Si no existeix cap programa o conveni de col·laboració, el Consell Rector aprovarà les estades d'investigadors d'altres centres a petició del departament o unitat d'investigació corresponent realitzada per mitjà del director de l?institut.  
3. Les estades per a formació o perfeccionament de personal tècnic d'altres ens públics i empreses privades es realitzaran d'acord amb el que s'estableix en els protocols de col·laboració amb aqueixos ens públics i empreses, en els quals constarà el nombre i la durada de les estades, i també el finançament del cost.  
Article tercer  
1. Les estades d?estudiants i becaris s?aprovaran pel director de l?Institut, que informarà el Consell Rector, tant de l'aprovació com del seguiment anual, sempre que s'acomplesquen els requisits següents:  
a) Sol·licitud escrita de la persona que sol·licita l?estada en què s'indique els motius de la sol·licitud el tema que desitja desenvolupar, o en el qual desitja especialitzar-se A més, haurà d'acceptar expressament la submissió als horaris de treball de l?IVIA i també que els resultats del seu treball seran propietat de l?IVIA.  
b) El treball que farà haurà d?estar enquadrat dins el programa d'activitats aprovat pel Consell Rector  
c) Acceptació escrita del cap de la unitat d'investigació, i del director del departament on estiga adscrita aqueixa unitat en la qual es realitze l?estada.  
d) En el cas de l?estades la durada de les quals siga superior a l'any, el sol·licitant haurà de ser becat per alguna institució espanyola o estrangera.  
e) Les persones que realitzen alguna estada en l?IVIA hauran d?estar en possessió d?aquells tipus d?assegurances que eximesquen l?institut de qualsevol responsabilitat per accident o malaltia d'aquesta persona.  
f) El Consell Rector podrà acordar el nivell mínim exigit de qualificacions acadèmiques per a cada titulació i tipus d?estada sol·licitada.  
2. Les estades s?autoritzaran inicialment o es prorrogaran per períodes màxims d'un any, fins la durada establerta en l?article anterior, després de l?informe previ preceptiu del tutor o del director del departament corresponent en què s?avaluarà el treball realitzat. En cas de no prorrogar-se l?estada es retrà compte d'aquesta situació a l?interessat i a l?organisme que, si escau, haja atorgat la beca.  
3. No es podran autoritzar a una mateixa persona, de no ser per aprovació expressa del Consell Rector, estades consecutives en el temps per a la realització del doctorat i de perfeccionament d'investigadors doctors.  
Article quart  
Les beques i ajudes que l'institut podrà concedir amb càrrec als pressuposts seran les següents:  
1. Beques per a formació del personal investigador dels tipus que disposa l'article 5è d'aquesta resolució.  
2. L?IVIA podrà convocar beques en col·laboració amb altres organismes, públics o privats, sempre que aquestes corresponguen als objectius que se li han assenyalat en la llei de creació com a organisme autònom de la Generalitat. Aquestes convocatòries es regiran pel que s'estableix en els acords aprovats pel Consell Rector, subscrits amb els organismes corresponents.  
3. Després de l'autorització prèvia del Consell Rector es podrà completar el finançament de les beques atorgades per altres organismes per a estades de formació a l'institut, quan així ho requeresquen les convocatòries que atorguen aquestes beques.  
4. Ajudes perquè els investigadors d'altres centres desenvolupen, per un període de temps determinat, treballs a l'institut. Aquestes ajudes les aprovarà per acord el Consell Rector, a proposta d'una unitat d'investigació, en què s?especificarà la quantia i destinació de l'ajuda.  
Article cinqué  
1. L?IVIA podrà atorgar, amb càrrec als seus pressuposts, beques dels següents tipus:  
a) Beques doctorals dedicades a la formació de titulats universitaris mitjançant la realització de tesis doctorals. Aquestes beques tindran una durada màxima de quatre anys; la concessió inicial ho serà per un any, i la renovació tindrà lloc per períodes anuals després de l?informe preceptiu del tutor i del director del departament corresponent en què s'avaluarà el treball realitzat. En la convocatòria d?aquests tipus de beques es farà constar el tema per al qual es convoca el lloc de realització.  
b) Beques post- doctorals a les quals podran optar aquells qui hagen obtingut el títol de doctor. Tindran una durada màxima de dos anys; la concessió inicial ho serà per un any, i es podrà renovar un segon any després de l?informe favorable del cap de la unitat d'investigació i del director del departament i avaluarà el treball realitzat.  
c) Beques post- doctorals a l?estranger a les quals podran optar aquells que hagen obtingut el doctorat. La durada màxima serà de dos anys i en la convocatòria es farà constar el lloc i tema per a la realització de l?estada.  
d) Formació de titulats de grau mitjà per a l?especialització en temes concrets. Tindrà una durada màxima d'un any.  
2. No es podrà gaudir en períodes consecutius de temps de dos tipus de beques de les anteriorment descrites, fora de les doctorals i post- doctorals a l'estranger.  
3. Les beques es convocaran per concurs mitjançant la resolució del president, després de l'acord del Consell Rector, i s?assenyalarà la normativa específica, els temes en els quals es convoquen la composició dels comitès de selecció. Els concursos replegaran aquelles condicions que els facen homologables als concursos convocats amb finalitat anàloga per la Conselleria de Cultura, Educació i Ciència de la Generalitat Valenciana o pel Ministeri d'Educació i Ciència.  
La quantia de les beques s?establirà anualment per acord del Consell Rector en funció de les disponibilitats pressupostàries.  
4. L?estada dels becaris de l?institut estarà sotmesa a les mateixes condicions que la resta de les estades de personal en formació.  
DISPOSICIO TRANSITORIA  
El personal que actualment estiga realitzant estades a l?IIVIA podrà acollir-se als períodes màxims establerts en aquest acorda o acollir-se als que inicialment tingués dret.  
Els becaris de la Conselleria d?Agricultura i Pesca que gaudesquen actualment de beques a l'empara de les resolucions dictades d'acord amb l'Ordre d'aquesta conselleria de 22 de maig de 1985, podran sol·licitar acollir-se, a partir del 14 d'abril de 1992, a la durada màxima d'aquestes establertes en el present acorda després de l'informe previ del seu tutor i del cap del departament.  
València, 15 d'abril de 1992.  
El President de l'Institut Valencià d'Investigacions Agràries,   
LLUIS FONT DE MORA I MONTESINOS   
Conseller d?Agricultura i Pesca